মাধবপুর প্রতিনিধি ॥ ঢাকা-সিলেট মহাসড়কের হবিগঞ্জের মাধবপুরে সড়ক দূর্ঘটনায় ৬জন আহত হয়েছে। ফায়ার সার্ভিস ও থানা পুলিশ আহতদের উদ্ধার করে মাধবপুর উপজেলা স্বাস্থ্য কমপ্লেক্সে ভর্তি করেছে। পুলিশ ও স্থানীয় সূত্রে জানা যায়, শুক্রবার বিকেল ৪টার দিকে মাধবপুর থেকে যাত্রী নিয়ে একটি সিএনজি ছাতিয়াইন যাচ্ছিল। সিএনজিটি সৈয়দ সঈদ উদ্দিন বিশ্ব বিদ্যালয় কলেজের সামনে পৌছামাত্র একটি ট্রাক পিছন থেকে সিএনজিকে ধাক্কা দেয়। এতে সিএনজি চালক উপজেলার জোয়াল ভাঙ্গা গ্রামের খেলু মিয়ার ছেলে বাবুল মিয়া (২৮), মেকসুমিল গ্রামের অনতি দেব নাথ (৭০), শিমুল ঘর গ্রামের রাজু মিয়া (৭০), তার ছেলে হাবিবুল্লা (৩৫), স্ত্রী আসিয়া বেগম (৫৫) ও নাছিরনগর উপজেলার হরিন বের গ্রামের মিলন দাস (৪০) আহত হয়। পুলিশ ট্রাকটি আটক করেছে।